CELEX: 32009R1047
Language: lt
Date: 2009-10-19 00:00:00
Title: 2009 m. spalio 19 d. Tarybos reglamentas (EB) Nr. 1047/2009, iš dalies keičiantis Reglamento (EB) Nr. 1234/2007, nustatančio bendrą žemės ūkio rinkų organizavimą, nuostatas dėl tam tikrų prekybos paukštiena standartų

6.11.2009   
            
            
               LT
            
            
               Europos Sąjungos oficialusis leidinys
            
            
               L 290/1
            
         
      TARYBOS REGLAMENTAS (EB) Nr. 1047/2009
   2009 m. spalio 19 d.
   iš dalies keičiantis Reglamento (EB) Nr. 1234/2007, nustatančio bendrą žemės ūkio rinkų organizavimą, nuostatas dėl tam tikrų prekybos paukštiena standartų
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį,
   atsižvelgdama į Komisijos pasiūlymą,
   atsižvelgdama į Parlamento nuomonę (1),
   kadangi:
   
               (1)
            
            
               2007 m. spalio 22 d. Tarybos reglamentu (EB) Nr. 1234/2007, nustatančiu bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (2), nustatyti tam tikri prekybos paukštiena standartai.
            
         
               (2)
            
            
               Reglamento (EB) Nr. 1234/2007 116 straipsnyje nurodyta, kad paukštienos sektoriaus produktais prekiaujama laikantis to reglamento XIV priedo nuostatų.
            
         
               (3)
            
            
               Prekybos standartai buvo parengti siekiant padėti gerinti paukštienos ir apie ją teikiamos informacijos kokybę ir taip sudaryti palankesnes sąlygas jos pardavimui. Konkrečiai – 1990 m. birželio 26 d. Tarybos reglamente (EEB) Nr. 1906/90 dėl tam tikrų prekybos paukštiena standartų (3), įsigaliojusiame nuo 1991 m. liepos 1 d., pateikta tikslesnė šviežios paukštienos apibrėžtis nei maisto saugą reglamentuojančiame teisės akte. Patirtis rodo, kad reikia patvirtinti griežtą šios apibrėžties pagrindimo principą ir padaryti ją dar aiškesnę.
            
         
               (4)
            
            
               Atsižvelgiant į tai, kad paukštiena vis dažniau vartojama mėsos pusgaminių ir gaminių pavidalu, reikėtų paukštienos pusgaminius ir gaminius įtraukti į prekybos paukštiena standartų taikymo sritį.
            
         
               (5)
            
            
               Užpiltai sūrymu paukštienai, kurios KN klasifikacijos kodas yra 0210 99 39, taip pat turėtų būti taikomi prekybos standartai.
            
         
               (6)
            
            
               Iš patirties žinoma, kad tam tikrais atvejais šviežios paukštienos pusgaminiai gali būti šviežios paukštienos pakaitalas, kai jie pateikiami vartotojams pirkti. Siekiant išvengti konkurencijos iškraipymo tarp šviežios paukštienos ir šviežios paukštienos pusgaminių tikslinga taip išplėsti šviežios paukštienos apibrėžtį, kad ji apimtų šviežios paukštienos pusgaminius.
            
         
               (7)
            
            
               Laikantis Bendrijos teisės aktų, reglamentuojančių maisto produktų ženklinimą, ženklinimas ir jo metodai neturi klaidinti pirkėjo, ypač, kai apibūdinant maisto produktą nurodomas jo pobūdis, tapatybė, savybės, sudėtis, kiekis, galiojimo laikas, kilmė arba kilmės šalis, gamybos arba gavybos metodai.
            
         
               (8)
            
            
               Buvus sušaldyta arba greitai sušaldyta paukštiena tokiu pavidalu ir turi būti parduodama arba panaudojama ruošiant pusgaminius, parduodamus kaip sušaldyti arba greitai sušaldyti, arba panaudojama gaminant mėsos gaminius.
            
         
               (9)
            
            
               Kadangi Reglamente (EB) Nr. 1234/2007 nustatytas A kategorijos suskirstymas į A 1 ir A 2 bei sušaldytos paukštienos skirstymas pagal svorio kategorijas praktikoje nėra plačiai naudojamas ir todėl nereikalingas, šias nuostatas supaprastinimo tikslais reikėtų panaikinti.
            
         
               (10)
            
            
               Todėl Reglamentas (EB) Nr. 1234/2007 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1234/2007 XIV priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   Šis reglamentas taikomas nuo 2010 m. gegužės 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2009 m. spalio 19 d.
      
         
            Tarybos vardu
         
         
            Pirmininkas
         
         E. ERLANDSSON
         
      
   
   
      (1)  2009 m. gegužės 5 d. nuomonė (dar nepaskelbta Oficialiajame leidinyje).
   
      (2)  OL L 299, 2007 11 16, p. 1.
   
      (3)  OL L 173, 1990 7 6, p. 1.
   
      PRIEDAS
      Reglamento (EB) Nr. 1234/2007 XIV priedo B dalis iš dalies keičiama taip:
      
                  1)
               
               
                  I antraštinės dalies 1 dalis pakeičiama taip:
                  
                              „1.
                           
                           
                              Nedarant poveikio šio priedo C daliai dėl perinti skirtų kiaušinių ir viščiukų gamybos bei prekybos jais, šios nuostatos taikomos Bendrijoje verslo ar prekybos pagrindu vykdomam pardavimui tam tikros rūšies ir pateikimo šių toliau išvardytų veislių naminių paukščių, nurodytų I priedo XX dalyje, paukštiena, jos bei jos subproduktų pusgaminiams bei gaminiams:
                              
                                          —
                                       
                                       
                                          
                                             Gallus domesticus,
                                       
                                    
                                          —
                                       
                                       
                                          ančių,
                                       
                                    
                                          —
                                       
                                       
                                          žąsų,
                                       
                                    
                                          —
                                       
                                       
                                          kalakutų,
                                       
                                    
                                          —
                                       
                                       
                                          patarškų.
                                       
                                    Šios nuostatos taip pat taikomos užpiltai sūrymu paukštienai, kurios KN klasifikacijos kodas yra 0210 99 39, nurodytai I priedo XXI dalyje.“;
                           
                        
            
                  2)
               
               
                  II antraštinė dalis iš dalies keičiama taip:
                  
                              a)
                           
                           
                              2 ir 3 punktai pakeičiami taip:
                              „2)   „šviežia paukštiena“– prieš tai atšaldymo proceso metu nebuvusi sustingdyta paukštiena, nuolat laikoma ne žemesnėje nei – 2 °C ir ne aukštesnėje nei 4 °C temperatūroje. Tačiau valstybės narės gali nustatyti šiek tiek kitokius temperatūros reikalavimus, taikomus minimalios trukmės laikotarpiu, kurio reikia išpjaustyti ir tvarkyti šviežią paukštieną mažmeninės prekybos parduotuvėse arba patalpose, esančiose šalia prekybos vietų, kuriose paukštiena išpjaustoma ir tvarkoma siekiant tiesiogiai ją parduoti vartotojui;
                              3)   „sušaldyta paukštiena“– paukštiena, kuri turi būti sušaldyta kuo greičiau, kiek tai leidžia įprastinė skerdimo tvarka, ir kuri turi būti visuomet laikoma ne aukštesnėje kaip – 12 °C temperatūroje;“;
                           
                        
                              b)
                           
                           
                              papildoma šiais punktais:
                              „5)   „paukštienos pusgaminiai“– paukštiena, įskaitant smulkintą paukštieną, į kurią pridėta maisto produktų, prieskonių arba priedų, arba kurios vidinė raumenų skaidulų struktūra apdorojus nepakito;
                              6)   „šviežios paukštienos pusgaminiai“– paukštienos pusgaminiai, pagaminti iš „šviežios paukštienos“. Tačiau valstybės narės gali nustatyti šiek tiek kitokius temperatūros reikalavimus, kurie turi būti taikomi minimalios trukmės laikotarpiu, kurio reikia – ir tik tiek, kiek to reikia – siekiant sudaryti geresnes sąlygas išpjaustyti ir tvarkyti paukštieną fabrike gaminant šviežios paukštienos pusgaminius;
                              7)   „paukštienos gaminiai“– mėsos gaminiai, kaip apibrėžta Reglamento (EB) Nr. 853/2004 I priedo 7.1 punkte, kuriems taikoma sąvoka „paukštiena“.“;
                           
                        
            
                  3)
               
               
                  III antraštinė dalis iš dalies keičiama taip:
                  
                              a)
                           
                           
                              1 dalies antra pastraipa išbraukiama;
                           
                        
                              b)
                           
                           
                              2 dalies įvadinis sakinys pakeičiamas taip:
                              „Paukštiena ir paukštienos pusgaminiai parduodami vienos iš šių būklių:“;
                           
                        
                              c)
                           
                           
                              3 dalis išbraukiama.